C 397/46

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 397/14)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti

VAKIOMUUTOKSEN HYVÄKSYNNÄN TIEDOKSI ANTAMINEN

”Odobeşti”

PDO-RO-A1586-AM02

Tiedonannon päivämäärä: 21. heinäkuuta 2022

HYVÄKSYTYN MUUTOKSEN KUVAUS JA PERUSTELUT

Vapaaehtoisten ilmaisujen lisääminen merkintöihin

Lisätään tuote-eritelmään määräyksiä viinien merkintöjen vapaaehtoisista ilmaisuista, jotka koskevat tiettyjä tuotantomenetelmiä (sellaisten ilmaisujen käyttö, jotka viittaavat kaikkialla maailmassa käytettyihin viininvalmistusmenetelmiin, jotka antavat viineille niiden erottuvat aistinvaraiset ominaisuudet, jotka ovat merkittäviä kuluttajalle viinin laadun, kypsyyden ja iän osalta).

Tuote-eritelmän VI kohtaa ja yhtenäisen asiakirjan 9 kohtaa on muutettu.

YHTENÄINEN ASIAKIRJA

1. Nimi/nimet

Odobești

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

1. Valko-/roseeviinien analyyttiset ja aistinvaraiset ominaisuudet

LYHYT KIRJALLINEN KUVAUS

Valkoviineissä on alueen viineille tunnusomaisia piirteitä, kukkaisia, makeita vivahteita ja eksoottisten tai sitrushedelmien vivahteita. Eräät viinit ovat kohtalaisen tai erittäin hapokkaita, ne ovat hyvin raikkaita ja niiden aromikirjo on moninainen vaihdellen korostuneista yrttien vivahteista makeahkoihin trooppisten hedelmien aromeihin. Yleisin aromi on kuitenkin viiniköynnöksen kukkien aromi.

Valkoviinit ovat hienostuneita ja aromaattisesti neutraaleja. Niissä on havaittavissa omenan aromeja, kukkaisia vivahteita (Fetească regală), makeita ruusun aromeja, joita täydentävät iän mukanaan tuomat myskin, viinirypäleen ja hunajan vivahteet (Tămâioasă românească), tai sitrushedelmän ja yrttien vivahteita, jotka puolestaan tekevät viinistä eloisan ja raikkaan kukkaisaromiensa ja kevyiden tuoreiden hedelmien aromiensa (Crâmpoșie) ansiosta.

Yleiset analyyttiset ominaisuudet Kokonaisalkoholipitoisuus enintään (til.-%) 15,00 Todellinen alkoholipitoisuus vähintään (til.-%) 9,00 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 200

2. Analyyttiset ja aistinvaraiset ominaisuudet – punaviinit

LYHYT KIRJALLINEN KUVAUS

Punaviineissä on runsaasti väriä viiniin tuovia tanniineja, ja niiden aromit ovat tiivistyneitä. Niissä on hedelmäisiä vivahteita ja ne ovat tasapainoisia sokerien kertymisen johdosta. Niiden aromit viipyvät suussa, ne ovat hienostuneita ja niissä on raikkaita vivahteita.

Punaviineissä on havaittavissa erilaisia aurinkokuivattujen luumujen aromeja (Fetească neagră), ja niiden aromaattinen potentiaali ulottuu alussa havaittavista kesyttömän metsäisistä vivahteista vihreän paprikan aromeihin ja aina ylikypsien viinirypäleiden ja mustaherukan aromeihin (Cabernet Sauvignon) saakka. Niissä voidaan havaita myös kypsiä kirsikoita ja punaisia hedelmiä muistuttavia aromeja, ja viinin ikääntyessä rusinan, tupakan tai mustapippurin aromeja.

Yleiset analyyttiset ominaisuudet Kokonaisalkoholipitoisuus enintään (til.-%) 15,00 Todellinen alkoholipitoisuus vähintään (til.-%) 9,00 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra) 150

5. Viininvalmistusmenetelmät

5.1. Erityiset viininvalmistusmenetelmät

1. Viljelyominaisuudet ja -menetelmät

Viljelymenetelmä

— vähintään 3 300 köynnöstä hehtaaria kohden

— viljelymenetelmä: tuottajan valinnan mukaan, lajikkeen sekä maaperä- ja ilmasto-olosuhteiden mukaan.

5.2. Enimmäistuotokset

1. Sauvignon, Pinot Gris, Muscat Ottonel, Traminer alb, Tămâioasă românească, Traminer roz 15 000 kg rypäleitä hehtaaria kohden

2. Aligote, Șarba, Băbească Gri, Chardonnay, Fetească albă, Frâncușă, Riesling de Rhin, Donaris 16 500 kg rypäleitä hehtaaria kohden

3. Cabernet Sauvignon, Fetească Neagră, Pinot Noir, Merlot 17 500 kg rypäleitä hehtaaria kohden

4. Fetească Regală, Crâmpoşie selecţionată, Mustoasă de Măderat, Riesling Italian, Galbenă de Odobești 19 000 kg rypäleitä hehtaaria kohden

5. Crâmpoşie, Furmint, Muscadelle, Grasă de Cotnari, Semillon 19 000 kg rypäleitä hehtaaria kohden

6. Plăvaie, Băbească Neagră, Codană, Syrah, Sangiovese, Barbera, Nebbiolo, Zweigelt 21 500 kg rypäleitä hehtaaria kohden

7. Sauvignon, Pinot Gris, Muscat Ottonel, Traminer alb, Tămâioasă românească, Traminer roz 115 hehtolitraa hehtaaria kohden

8. Aligote, Șarba, Băbească Gri, Chardonnay, Fetească albă, Frâncușă, Riesling de Rhin, Donaris 127 hehtolitraa hehtaaria kohden

9. Valkoviinin valmistus seuraavista lajikkeista: Cabernet Sauvignon, Fetească Neagră, Pinot Noir, Merlot 135 hehtolitraa hehtaaria kohden

10. Fetească Regală, Crâmpoşie selecţionată, Mustoasă de Măderat, Riesling Italian, Galbenă de Odobești 146 hehtolitraa hehtaaria kohden

11. Cabernet Sauvignon, Fetească Neagră, Pinot Noir, Merlot 129 hehtolitraa hehtaaria kohden

12. Crâmpoşie, Furmint, Grasă de Cotnari, Muscadelle, Semillon 146 hehtolitraa hehtaaria kohden

13. Plăvaie 165 hehtolitraa hehtaaria kohden

14. Băbească Neagră, Codană, Syrah, Sangiovese, Barbera, Nebbiolo, Zweigelt 159 hehtolitraa hehtaaria kohden

6. Rajattu maantieteellinen alue

Vrancean piirikunta

— Odobeștin kaupunki – Unirean kylä

— Jariştean kunta – Jariştean, Pădurenin, Scânteian, Vărsăturan kylät

— Boloteştin kunta – Boloteştin, Pietroasan, Vităneştii de sub Măgurăn, Găgeştin, Putnan, Ivănceştin kylät

— Broştenin kunta – Broştenin, Pituluşan, Arvan kylät

7. Rypälelajike/rypälelajikkeet

Aligoté B – Plant de trois, Plant gris, Vert blanc, Troyen blanc

Barbera N

Babeasca gri G

Băbească neagră N – Grossmuttertraube, Hexentraube, Crăcana, Rară neagră, Căldăruşă, Serecsia

Cabernet Sauvignon N – Petit Vidure, Burdeos tinto

Chardonnay B – Gentil blanc, Pinot blanc Chardonnay

Codană N

Crâmpoşie B

Crâmpoşie selecţionată B

Donaris B

Fetească albă B – Păsărească albă, Poama fetei, Mädchentraube, Leanyka, Leanka

Fetească neagră N – Schwarze Mädchentraube, Poama fetei neagră, Păsărească neagră, Coada rândunicii

Fetească regală B – Königliche Mädchentraube, Königsast, Kiralyleanka, Dănășană, Galbenă de Ardeal

Frâncuşă B – Vinoasă, Mildweisser, Mustoasă de Moldova, Poamă creaţă

Furmint B – Furmin, Şom szalai, Szegszolo

Galbenă de Odobeşti B – Galbenă de Căpătanu, Galbenă Uriaşă, Galbenă

Grasă de Cotnari B – Dicktraube, Grasă, Köver szölö

Merlot N – Bigney rouge

Muscadelle B – Moscatello bianco, Mouscadet doux

Muscat Ottonel B – Muscat Ottonel blanc

Mustoasă de Măderat B – Lampau, Lampor, Mustafer, Mustos Feher, Straftraube

Nebbiolo N

Pinot Gris G – Affumé, Grauer Burgunder, Grauburgunder, Grauer Mönch, Pinot cendré, Pinot grigio, Ruländer

Pinot noir N – Blauer Spätburgunder, Burgund mic, Burgunder roter, Klăvner Morillon Noir

Pinot noir N – Spätburgunder, Pinot nero

Plăvaie B – Bălană, Plăvană, Poamă bălaie

Riesling de Rhin B – Weisser Riesling, White Riesling

Riesling italian B – Olasz Riesling, Olaszriesling, Welschriesling

Sangiovese N – Brunello di Montalcino, Morellino

Sauvignon B – Green sauvignon

Syrah N – Shiraz, Petit Syrah

Semillon B – Semillon blanc

Traminer Rose Rs – Rosetraminer, Savagnin Rose, Gewürztraminer

Traminer aromat alb B

Tămâioasă românească B – Busuioacă de Moldova, Muscat blanc à petit grains

Tămâioasă românească B – Rumänische Weihrauchtraube, Tamianka

Zweigelt N – Blauerzweigelt, Negru de Zweigelt, Zweigelt blau

Şarba B

8. Yhteyden/yhteyksien kuvaus

Yhteys rajattuun alueeseen

Maantieteellisen alueen tiedot

Litologinen alusta – rinteiden juurella tulvien muodostamaa hiekka- ja soramaata, jota peittävät lössikerrostumat, jotka koostuvat vuoroittaisten, plioseenikaudelta peräisin olevien merkeli-, savi- ja hiekkakerrosten päälle kerrostuneista pleistoseenikauden rapautumistuotteena syntyneistä komplekseista (kivilajiryhmistä).

Pinnanmuodostus: yhtenäinen, tulvien muodostamista kerrostumista koostuva pinnanmuoto, joka viettää melko tasaisesti lännessä 300 metriä ja idässä 100 metriä ja liittyy Romanian tasankoon Odobeștin kukkulan rinteen juurella. Alueen geomorfologialle ovat tyypillisiä länsi–itä-suunnassa sijaitsevat leveät interfluvit. Alueen korkeus- ja kaltevuussuuntaerojen takia viinitiloilla voidaan viljellä useita eri rypälelajikkeita.

Ilmasto: lauhkea mannerilmasto, johon vaikuttavat voimakkaasti koko vuoden, eniten kuitenkin vuodenaikojen vaihteessa, Itä-Euroopan ilmamassat ja lännestä ja luoteesta saapuvat Atlantin ilmamassat. Auringon vuotuinen kokonaissäteily on keskimäärin yli 120 kilokaloria neliösenttimetriä kohden. Se vaihtelee pohjoisrinteiden 110 kilokalorista neliösenttimetriä kohden etelärinteiden 140 kilokaloriin neliösenttimetriä kohden.

Odobeștin tutkimusaseman keräämien tietojen mukaan alueen ilmasto on muuttunut lämpimämmäksi 40 viime vuoden aikana.

Maaperä: alueen ja sen laajemman ympäristön maaperä koostuu mustamultamaannoksesta. Viininviljelyalueen itä- ja keskiosissa esiintyy pääasiassa hienoa mustaamultaa (kambrinen maaperä ja savi-sedimenttimaa) ja länsiosissa harmaamultaa. Maaperän keskikarkean ja kevyen rakenteen ansiosta se on ilmavaa ja vettä läpäisevää ja sillä on arvokkaita fysikaalisia ja teknisiä ominaisuuksia. Sen kemiallinen koostumus on suotuisa ja runsaan humus- ja ravinnepitoisuuden ansiosta maaperä sopii erityisen hyvin viininviljelyyn.

Tuotetta koskevat yksityiskohtaiset tiedot:

Valkoviinien värisävyt kertovat viinityypistä ja viinin iästä. Valkoviineille on ominaista kehittyneempi aromi (vanhoissa viineissä bukee) ja makuominaisuudet, maun ja tuoksun sopusointuisuus ja pehmeys. Valkoviinien tyypillisiin ominaisuuksiin, erityisesti voimakkaampaan väriin, vaikuttaa maantieteellinen alue, erityisesti sen runsaat heliotermiset resurssit ja kuohkea maaperä. Tuotantoa edistää Odobeștin alueen sijainti Ala-Karpaattien vuoriston juurella. Ala-Karpaatit kohoavat keskimäärin 200 metrin korkeuteen. Alue liittyy biologisesti, maaperän mikroilmaston ja ilmaston puolesta Romanian tasankoon ja geneettisesti Ala-Karpaattien vuoristoon, mutta muodostaa kuitenkin erillisen vyöhykkeen, jolla on omat, viininviljelylle suotuisat ekologiset ominaisuudet.

Tämän viininviljelyalueen maine on kasvanut 1600-luvulta lähtien. Dimitrie Cantemir luokitteli teoksessaan ”Descriptio Moldaviae” Odobeștin viinitilat laadultaan maan kolmanneksi parhaiksi. Ei ole sattumaa, että alueen viinitilat olivat Moldovan hallitsijoiden, Iașin metropoliittojen sekä Roman ja Radăuţin piispojen omistuksessa.

Alueella tuotetun viinin laatuominaisuudet olivat niin tunnettuja, että viiniä toimitettiin vuosien ajan Puolaan ja Venäjälle kyseisten maiden hallitsijoiden pyynnöstä (Puolan kuningas Kasimir pyysi vuonna 1456 Moldovan hallitsijaa Petru Rareșia toimittamaan tältä alueelta peräisin olevia viinejä Puolaan).

Ratkaisevat tekijät

Viinejä arvostetaan ilmasto-olosuhteista ja maaperän korkeasta happamuudesta johtuvan raikkauden ja hedelmäisyyden takia.

Auringonpaiste, jota vuodessa saadaan keskimäärin 2 100 tuntia, mikä tarjoaa ihanteelliset olosuhteet viinirypäleiden kypsymiselle ja sokeripitoisuuden ja aromien kehittymiselle. Vuotuinen keskilämpötila suotuisalla lämpötila-alueella on 9–10 °C.

9. Olennaiset lisäedellytykset (pakkaaminen, merkinnät, muut vaatimukset)

Kaupan pitämistä koskevat edellytykset

Oikeudellinen kehys:

kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Ei lisäsäännöksiä.

Merkinnöissä käytettävät vapaaehtoiset ilmaisut

Oikeudellinen kehys:

EU:n lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Joitakin ilmaisuja, jotka viittaavat tiettyihin tuotantomenetelmiin, voidaan myös käyttää vapaaehtoisesti. Näitä ovat seuraavat:

— ilmaisut ”fermentat in barrique [käytetty tynnyrissä]”, ”maturat in barrique [kypsytetty tynnyrissä]”, ”fermentat în prezența așchiilor de stejar [käytetty tammilastujen kanssa]” ja ”maturat în prezența așchiilor de stejar [kypsytetty tammilastujen kanssa]” voidaan merkitä merkintöihin romaniaksi tai voidaan käyttää ilmaisuja kansainvälisesti käytetyillä kielillä kuluttajan tiedottamiseksi siitä, että kyseistä prosessia on käytetty, kuten joitakin seuraavista ilmaisuista:

— ”fume”, ”smoked” or ”toasted” englanniksi riippumatta siitä, liitetäänkö merkintään myös ilmaisu, joka kuvaa käytetyn tammen lämpökäsittelyn voimakkuutta, eli ”light”, ”medium” tai ”heavy”,

— ”fumé” tai ”fumée” ranskaksi riippumatta siitä, liitetäänkö merkintään myös ilmaisu, joka kuvaa käytetyn tammen lämpökäsittelyn voimakkuutta, eli ”légère”, ”moyenne”, ”forte” tai ”petite fumé”, ”demi fumé”, ”intense fumé”.

Nämä ilmaisut voivat olla, mikäli viinintuottaja niin haluaa, millä tahansa muulla kansainvälisesti käytetyllä kielellä tai sen maan kielellä, jonka markkinoille viinituote on tarkoitus saattaa, kuluttajien tiedottamiseksi sellaisten kaikkialla maailmassa käytettyjen menetelmien käytöstä, jotka antavat viineille niiden erottuvat aistinvaraiset ominaisuudet.

Sellaisten viinien osalta, joita kypsytetään tai vanhennetaan tietyn aikaa sakan päällä, merkintöihin voidaan lisätä ilmaisuja, kuten ”sur lie”, ”bâttonnage” tai ”aged on the lees”.

Linkki tuote-eritelmään

https://www.onvpv.ro/sites/default/files/caiet_sarcini_doc_odobesti_modif_cf_cererii_1426_14.06.2019_si_484_02.03.2022_no_track_changes.pdf

(1) EUVL L 9, 11.1.2019, s. 2.